જમ્મુ કાશ્મીરમાં ઋષી કશ્યપ યાત્રા ચાલે છે. ગુજરાતનાં દાહોદમાં આ જ પ્રકારે ઠક્કરબાપા યાત્રા ચાલે છે અને અંતરિયાળ ગામોમાં વસતા વનવાસી બંધુઓનાં સ્વાસ્થ્ય માટે કામ થાય છે. આવા તો અનેક સેવાકાર્યો સંઘ અને વિવિધ સંગઠનો દ્વારા ચાલે છે. આ કાર્યો એટલા માટે ચાલે છે કે સમાજ સમરસ બને અને સેવા અને સંવેદનાનો વ્યાપ થાય. છેવાડાનાં વ્યક્તિ સુધી સેવાની સરવાણી પહોંચે. સામાન્ય વ્યક્તિને પણ સેવાનો ભાવ જાગે, તે કાર્ય સંઘ સ્વયંસેવકો દ્વારા થાય છે. આ રીતે સમાજમાં વ્યવસ્થાનું સુંદર પરિવર્તન થાય છે.